Z A P I S N I K

1. (konstituirajuće) sjednice Vijeća Mjesnog odbora Dankovec
održane 24. lipnja 2021. u Kulturnom centru Dubrava, Dubrava 51a,
s početkom u 10,00 sati

NAZOČNI: Ivica Ivanović, Josip Fabijanić, Dražen Zrinski, Petra Buhin, Slavko Stanić

OSTALI NAZOČNI:	
· Nataša Šprem, v.d. voditeljice Područnog odsjeka Gornja Dubrava (Dubrava)
· Sandra Šukunda, stručna referentica u Gradskom uredu za mjesnu samoupravu
· [bookmark: _GoBack]Helena Kereta, članica Vijeća Gradske četvrti Gornja Dubrava

Nakon pozdravnog govora v.d. voditeljice Područnog odsjeka Gornja Dubrava,  intoniranja hrvatske himne i minute šutnje u čast palim hrvatskim braniteljima i civilnim žrtvama Domovinskog rata, a sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora, do izbora predsjednika Vijeća, sjednicom predsjedava prvi izabrani član Vijeća s kandidacijske liste koja je dobila najveći broj glasova. 
	Na temelju uvida u službene rezultate izbora članova Vijeća Mjesnog odbora Dankovec konstatirano je da je najviše glasova dobila Kandidacijska lista grupe birača te da je prvi izabrani član Vijeća na toj listi gospodin Ivica Ivanović, koji kao privremeni predsjednik predsjedava sjednicom.
Predsjednik konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
	Na prijedlog predsjednika, Vijeće jednoglasno prihvaća i utvrđuje

DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća     Mjesnog odbora Dankovec s prijedlogom za verifikaciju mandata članovima Vijeća – donošenje zaključka
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi
	

Ad 1. Osnivanje i izbor Mandatnog povjerenstva
Predsjedatelj daje prijedloge za predsjednika i članove Mandatnog povjerenstva te predlaže donošenje zaključka o osnivanju i izboru članova Mandatnog povjerenstva.
	Bez rasprave, Vijeće jednoglasno, donosi

Z A K LJ U Č A K
o osnivanju i izboru članova Mandatnog povjerenstva

	1. Osniva  se Mandatno povjerenstvo Vijeća Mjesnog odbora Dankovec (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika:    Josip Fabijanić
	za članove:            1. Dražen Zrinski i
			      2. Slavko Stanić.


	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.


Ad 2. Izvješće Mandatnog povjerenstva o provedenim izborima za članove Vijeća Mjesnog odbora Dankovec s prijedlogom za verifikaciju mandata članovima Vijeća 

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Vijeće jednoglasno donosi

ZAKLJUČAK
o izvješću Mandatnog povjerenstva 

I. Prima se na znanje Izvješće Mandatnog povjerenstva i verificiraju se mandati sljedećim članovima / članicama Vijeća Mjesnog odbora Dankovec:

1. IVICA IVANOVIĆ                                   KANDIDACIJSKA LISTA GRUPE BIRAČA

2. JOSIP FABIJANIĆ                                   KANDIDACIJSKA LISTA GRUPE BIRAČA

3. DRAŽEN ZRINSKI                                 KANDIDACIJSKA LISTA GRUPE BIRAČA     

4. PETRA BUHIN	                                  MOŽEMO! - POLITIČKA PLATFORMA
                                  ZAGREB JE NAŠ!
                                  NOVA LJEVICA - NL
                                  ZELENA ALTERNATIVA - ODRŽIVI RAZVOJ
                                  HRVATSKE – Zelena alternativa - ORAH
                                  ZA GRAD
      
5. SLAVKO STANIĆ                                 DOMOVINSKI POKRET
                                                                     ZELENA LISTA                        
	

	II. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.


Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

	Predsjedatelj obavještava članove Vijeća da u skladu s čl. 15. Poslovnika o radu Vijeća, prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
            Prijedlog da se za predsjednika izabere Ivica Ivanović - podnijeli su članovi: Josip Fabijanić, Dražen Zrinski, Slavko Stanić i Ivica Ivanović.
            /Prijedlog se prilaže ovom zapisniku./

            Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
	Za kandidata Ivicu Ivanovića glasovala su četiri prisutna člana Vijeća, jedan član je bio suzdržan.
Vijeće većinom glasova (4 ZA, 1 SUZDRŽAN) donosi


Z A K LJ U Č A K
o izboru predsjednika Vijeća Mjesnog odbora Dankovec


	1. Za predsjednika Vijeća Mjesnog odbora Dankovec izabran je Ivica Ivanović.

	2. Ovaj će zaključak biti objavljen na oglasnoj ploči u sjedištu Mjesnog odbora.

	
Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 5. Izbor potpredsjednika Vijeća

	Predsjednik obavještava članove Vijeća da u skladu s čl. 15. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
	 Prijedlog – da se za potpredsjednika izabere Josip Fabijanić - podnijeli su članovi: Ivica Ivanović, Dražen Zrinski, Slavko Stanić i Josip Fabijanić.
/Prijedlog se prilaže ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. Predsjednik daje na glasovanje prijedlog kandidata. 
	Za kandidata Josipa Fabijanića glasala su četiri prisutna člana Vijeća dok je jedan član Vijeća bio suzdržan.
Vijeće većinom glasova (4 ZA, 1 SUZDRŽAN) donosi


Z A K LJ U Č A K
o izboru potpredsjednika Vijeća Mjesnog odbora Dankovec


	1. Za potpredsjednika Vijeća Mjesnog odbora Dankovec izabran je Josip Fabijanić.

	2. Ovaj zaključak bit će objavljen na oglasnoj ploči u sjedištu Mjesnog odbora.	

            Predsjednik čestita izabranom potpredsjedniku.
            Potpredsjednik zahvaljuje članovima Vijeća.


Ad 6. Pitanja i prijedlozi

Novoizabrani članovi Vijeća postavljaju pitanja vezano uz ustroj i rad tijela mjesne samouprave te smjernice u budućem radu. Slijedi dogovor oko termina 2. sjednice Vijeća Mjesnog odbora. 
	Budući da nitko ne traži riječ, predsjednik zaključuje sjednicu.

Završeno u 10,30 sati.


KLASA: 026-02/21-02/983
URBROJ:  251-06-11-5-21-2
U Zagrebu, 24. lipnja 2021.                 
Predsjednik
 Vijeća Mjesnog odbora
            Dankovec

          Ivica Ivanović
